નર્મદા ડેમ ઓવરફલો થતા કેવડિયા ખાતે જનમેદની ઉમટી હતી. સળંગ મળેલી રજાઓનો લાબ લઇને લોકો સ્વજનો મિત્રો સાથે આહલાદક વાતાવરણની મજા માણવા ઉમટયા હતા. 15 ઓગસ્ટના રોજ 26570 મુલાકાતીઓએ ઓવરફલો થતા નર્મદા ડેમની મુલાકાત લીધી હતી. ત્રણ દિવસમાં 93370 પ્રવાસીઓ અને 16000 થી વધુ વાહનોનો ખડકલો નર્મદા ડેમ વિસ્તારમાં ખડકાતા ઠેર ઠેર ટ્રાફિક જામના દ્રશ્ય સર્જાયા હતા. જિલ્લા પોલીસ તંત્ર અને ડેમ સુરક્ષા કર્મચારીઓ સાથે વહિવટી તંત્ર પ્રવાસીઓની સુરક્ષામાં જોતરાયેલા રહી કાયદો-વ્યવસ્થા અને સુવિધા જાળવવા જહેમત ઉઠાવી રહ્યાં છે. તેમજ આગામી દિવસોમાં પણ રજામાં વધુ માણસો આવે તેવી શક્યતા છે.